procesaur/Wiki.mk huggingface dataset:
ІІ македонски конгрес

Вториот македонски когрес на македонските друштва, бил свикан по неуспешното Мелничко востание со окружно под ''бр. 265'' од 5.11.1895 година.
1 Заседание и делегати
Конгресот се одржал од 3 до 16 декември 1895 година во Софија. На него присуствувале ''32 делегата''. На овој когрес им било забрането да присуствуваат делегатите од Плоеш - Романија, Плевен, Кула и Цариград .
2 Работа
На когресот бил разгледан односот помеѓу Комитетот и официрите, идната тактика на Комитетот во однос на македонското дело, односите меѓу ТМОРО и Комитетот. Конгресот заклучил дека имало финансиска злопотреба со комитетската каса и недоволна кординација меѓу Комитетот и бирото, и се побарало поголемо согласие .
3 Решенија
Македонскиот комитет бил преименуван во ''Врховен Македонски Комитет''. Во тајните протоколи било до прецизирано што се подразбира под други средства,имено'' Терор'' и ''Востание''.Притоа во новиот комитет влегле 12 членови, за претседател бил избран генералот Данаил Николаев, потпретседател Јосиф Ковачев ,касиер Александар Радев и секретар Г. Паунчев.
4 Раскол
На овој конгрес дошло до судир меѓу комитетот и официрите и тие се одволиле во посебен комитет на чело со Наум Туфекчиев задржувајќи го старото име ''Македонски Комитет''. На конгресот била повикана и ТМОРО да испрати свои делегати но таа ја одбила поканата.
Ѓорѓи Киселинов

Ѓорѓи Јакимов Киселинов (Охрид, 16 мај 1888 - Скопје 29 септември 1961) — македонски славист, лингвист, преведувач, дијалектолог, граматичар, етнограф.
1 Биографија
Основното образование го добил во родниот град, а потоа завршил Битолската машка класична гимназија (1907), како и курс по грчки јазик. Потоа бил две години учител во Хрупишча и Костур. Завршува Историскофилолошкиот факултет во Одеса (1909–1915). Учествува во Балканските војни, а потоа е професор по старословенски јазик. По Првата светска војна се враќа во Македонија и постојано се мести како гимназиски професор во Охрид, Подгорица, Ресен, Сента, Алексинац, Бијело Поље, Плевља, Ќуприја, Скопје, Сомбор, Велика Кикинда, и пак во Бијело Поље и Подгорица (1920–1941), а за време на бугарската окупација работи во гимназиите во Скопје (1941–1944).
Неспоредно по Ослободувањето подготвува за печат „Кратка македонска граматика“ (25 октомври 1944) и учествува во првата Конференција за македонската азбука и македонскиот литературен јазик (27. XI – 4. XII 1944). Потоа работи како хонорарен преведувач во книгоиздателствата „Култура“ и „Просветно дело“ (1945–1947) и како професор во Економското (1947–1948) и во Средномедицинското училиште (1948–1950). До пензионирањето службува како библиотекар во Ректоратот и во Народната и универзитетска библиотека (1950–1961). Уште како студент во Одеса издава списание „Театръ и танцы“ (1911), а потоа станува коиздавача на „Къ Свету“ и „Славянскiй Югъ“ (1912). Тогаш бил и во блиски односи со Крсте Петков Мисирков. Подоцна објавуа бројни публикации од областа на фолклорот, лингвистиката и етнографијата, а го уредува списание „Луч“ (Скопје, 1937– 1938) и соработува во повеќе списанија, зборници и весници. Автор е и на средношколски граматики и преведувач на публикации.
2 Наводи
Флувестрант

Флувестрант, познат и под називор ICI 182,780 е лек кој се користи за третман на хормон рецептор-позитивен метастазиран рак на градите кај жени кои се наоѓаат во менопауза кај кои болеста не е ставена под контрола како резултат на примена на анти-естрогена терапија.
Флувестрант го произведува формата AstraZeneca и може да се најде под трговскиот назив Фаслодекс (Faslodex).
Паитити

Паитити бил легендарен Инка стар град кој се верува дека се наоѓа источно од Андите, скриен во дождовните шуми во јужно Перу, северна Боливија или југозападен Бразил. Во Перу приказната за Паитити се поврзува со приказна за херојот Инкари, кој после основањето на Керо и Куско, се повлекол во џунглите на Пантиакола за да живее спокојно. Според други верувања се тврди дека градот се наоѓа на границата помеѓу Боливија и Бразил.
1 Користена литература
************
2 Поврзано
* Инки
* Тавантинсују
Црква Агиос Елефтериос

Црквата Агиос Елефтериос (грчки: ''Άγιος Ελευθέριος'', ''Ágios Eleftherios'') е црква која се наоѓа во Атина, Грција. Оваа црква можеби е најмалата во светот. Се наоѓа веднаш до Митрополитската катедрала во Атина. Црквата била изградена во времето на атинскиот бискуп Михаил Хонијат во XIII век. Помеѓу 1841 и 1863 година, зградата се користела како библиотека.
VІ македонски конгрес

Шестиот македонски конгрес на македонските друштва се одржал во Софија во месец мај 1899 година.
1 Заседание, делегати и работа
На овој конгрес учествувале 42 делегати и 34 друштва. На конгресот отворено се дискутирало за подготовка и кревање на востание во Македонија.
Поранешниот трговски агент Димитар Ризов истакнал дека ''ВМК'' (Врховен македонско-одрински комитет) при себе треба да има воено одделение и да ги слуша советите и укажувањата на специјалистите.
Ризов притоа истакнал дека револуцијата без бугарската влада и Русија не би имала успех во Македонија.
Во тој поглед на конгресот Г. Капчев истакнал дека ослободувањето на Македонија зависи од Големите сили.
Наспроти ваквите ставови Антон Бозуков истакнал дека ослободувањето може да се изведе со сопствени сили и тоа со неколку последователни востанија.
Ризов сметал дека треба да се крене едно но добро подготвено востание .
Меѓу другото Димитар Ризов предложил двајцата задгранични претставници на ТМОРО, Гоце Делчев и Ѓорче Петров да влезаат во Комитетот за да дојде до обединување на ''ВМК'' (Врховен македонско-одрински комитет) и ТМОРО во една организација.
Неговиот предлог бил отфрлен.
На крајот од конгресот Димитар Благоев предложило создавање на Балканските соединети држави, но и неговиот предлог бил отфрлен.
2 Решенија
Конгрес за претседател на ВМК бил избран Борис Сарафов неговиот избор поминал без опозиција .
Во новиот комитет влегле и Тома Давидов - потпретседател, Вл. Ковачев-секретар, Георги Петров - касиер и дваца членови-советници А. Бозуков и д-р Шопов .
Конгресот го избрал Александар Радев за претставник на ''ВМК'' на Првата конференција на мирот во Хаг. Тој требало да стапи во контакт со ерменската организција ''Трошак'' и заедно да го покренат македонското и ерменското прашање.
Митрополитска катедрала (Атина)

Митрополитска катедрала „Св. Благовештение“ (грчки: ''Καθεδρικός Ναος Ευαγγελισμού της Θεοτόκου'') — христијански храм во Атина, Грција. Катедралата е седиште на грчкиот епископ. Изградбата на црквата започнала во 1842 година, на Божик, а камен-темелникот би ставен од страна на кралот Отон I. По дваесет години, на 21 мај 1862 година катедралата била завршена, и посветена на Благовештението на Пресвета Богородица. Во црквата се наоѓаат гробовите на двајца светци, кои биле убиени во времето на Османлиската окупација.
Во непосредна близина на катедралата се наоѓа црквата Агиос Елефтериос. На плоштадот пред црквата стојат две статуи. Едната е на Константин XI Палеолог, последниот цар на Византија, а втората е на Архиепископот Дамаскин Атински, кој во 1946 година бил и премиер на Грција.
Во моментот, катедралата е под реставрација.
1 Галерија
Црква Свети Апостоли (Атина)

Црквата на Светите Апостоли (грчки: ''Άγιοι Απόστολοι Σολάκη'') е црква која се наоѓа во Атина, Грција. Црквата на некои места е познта и како ''Светите апостоли на Солакис'' а името се смета дека е семејството кое донирало за изградба на црквата. Црквата била изградена во текот на 10 век. Црквата е една од малкуте културни наследства на Агора во Атина, која се задржала до денес, заедно со Храмот на Хефест, главно поради постојаните пожари во реонот.
Нејзината византиска архитектура го означува почетокот на т.н. “''атински тип''“ на градба. Првата црква била изградена во 2 век, а во периодот од 1954-1957 година била реконструирана. Една од фреските кои датираат од 17 век е онаа на Свети Спиридон, која денеска се чува во храмот.
Антониј Велики

Свети Антониј Велики (, Кома, Египет - ) — православен светец.
По смртта на своите благородни и богати родители, тој го поделил наследениот имот со својата малолетна сестра, ја згрижил кај некои свои роднини, својот дел од имотот го раздал на сиромасите, и во својата 20-та година се посветил на подвижнички живот, кон
којшто тежнеел уште од детството. Најнапред се подвизувал во близината на своето село но да би го избегнал обеспокојувањето од луѓето се оддалечил во пустината, на бреговите на Црвеното Море каде што како затвореник поминал 20 години.
Неговата слава се пронесла низ целиот свет и околу него се собрале многу ученици, кои тој ги поучувал со личен пример и со зборови за патот на спасението. Во својот 85-годишен подвижнички живот само двапати отишол во Александрија и тоа, првиот пат барајќи
мачеништво во време на гонењето на црквата, а вториот пат на покана на Свети Атанасиј за да одговара на клеветите од ариевците кои го оптужиле дека e поддржувател на Ариевата ерес.
Иако Антониј не бил писмен, бил советник и наставник на најучените луѓе од тоа време, како што бил св. Атанасиј Велики. Кога некои грчки филозофи го искушувале со литературна мудрост, Антониј ги засрамил со прашањето: “''Што e постаро: разумот или книгата и што (од тие двете) e причина за другото''?”
Според црковни извори, еден ден во црквата, тој ги слушнал зборовите:
''Ако сакаш да бидеш совршен, оди продај го имотот и раздај го на сиромасите и ќе имаш ризница на небото, па дојди и врви по мене, па го раздаде имотот, а со малиот остаток ја згрижи сестра си и го започна подвижни­чкиот живот.''
Свети Антониј целиот негов живот го посветил на исполнување на овие зборови. Во текот на многу години ги поминал сите скалила на духовниот живот и со својот живот станал пример за сите мо­наси до денешен ден.
Свети Антониј Велики починал од природна смрт на возраст од 105 години, во 356 година.
1 Изреки
:''Тој кој живее самотнички, ослободен е од три борби: говорот, видот и слухот. Кај него единствено останува борбата на срцето.'':''Провери и испитај, ќе видиш дека валстодршците имаат власт само над твоето тело но не и над твојата душа. Имај го тоа секогаш предвид.'':''Умни не се тие кои ги научиле изреките и списите на древните мудреци, туку тие кои го разликуваат доброто од злото.''
2 Поврзано
* Коптски светци
* Хермит
* Манастир Свети Антониј, Египет
Шумски расадник

Шумски расадник е посебно уредена површина за производство на садници за пошумување или за озеленување на населби. Садниците се произведуваат наменски, со одбрани технолошки постапки и методи на одгледување, продуктивно и економично, а со единствена цел – производство на висококвалитетни садници.
1 Шумски расадници во Македонија
Во РМ со шумски расадници располагаше речиси секое шумско стопанство. Бројот на произведените садници беше во тесна корелација со динамиката на пошумувањето. До 1979 се произведуваа 3 – 3,5 милиони садници, а по формирањето на Републичкиот фонд за пошумување на голините и воведувањето на линиите за контејнерско производство, тој број десетпати се зголеми. До 1980 со расадничко производство се занимаваа 21 шумскостопанска организација. роизводството се одвиваше во 38 расадници, со вкупна површина од 65,2 ха. По воведувавето на контејнерскиот систем на производството на садници, извесен број од малите расадници престанаа да работат. По 1990 производството на садниот материјал драстично се намали, контејнерските линии запреа, а класичното производство е сведено на минимум.
Молох

Молох (семитски: מולך) е име кое се јавува кај различни хебресјки и арапски зборови кои се однесуваат на кралеви и може да биде име било на бог или име за конкретен облик на жртвување деца поврзано со огнот.
Кај старите семитјани Молох е бог на сонцето и војната , најмногу почитуван кај старите евреи. Воедно Молох историски се поврзува со културите низБлискиот Исток, вклучувајќи ја амонитската, еврејската, канаанската и феникијската култура.
Евреите во Палестина му принесуваа човечки жртви, како и првороденчиња.
Фигуративно, молох означува страшна и слепа сила која побарува бројни и невини жртви, нпр. молох на војната.
Црква „Св. Благовештение“ (Тинос)

Свето Благовештение (грчки: ''Παναγία της Τήνου'') е црква која се наоѓа на островот Тинос, Грција. Црквата припаѓа на Грчката православна црква и е еден од најпосетуваните христијански храмови на Средоземјето. Црквата била изградена на местото врз пагански храм, посветен на богот Дионис.
Подредување на жената

''Подредување на жената'' (Subjection of Women) е наслов на есејот од англискиот филозоф Џон Стјуарт Mил (1806-1873) во 1861 г., кој го напишал веројатно заедно со неговата сопруга Хариет Тејлор Мил, каде дава аргументи во прилог на половата еднаквост. Објавена во 1869 г., есејот во тоа време претставувал соочување на европските конвенционални норми на гледишта за угледот на мажот и жената.
Mил ја наведува својата сопруга Хериет Тејлор Mил како соавтор на есејот, иако е ретко наведувана на публикациите. Повеќето научници од 2009 г. сметаат дека Џон Стјуарт Mил е сепак единстевниот автор на целиот есеј.
Замоците на Атлин и Данбајн

Замоците на Атлин и Данбајн (англиски: ''The Castles of Athlin and Dunbayne'') е готски роман од британската писателка, госпоѓа Ен Редклиф, за првпат објавена во 1789 од Томас Хукам.
Случувањата во романот се сместени во моќен пејзаж што станува препознатлив во подоцнежните дела на госпоѓа Редклиф, со сложен клан на феудалци и мистериозни романтични интриги одиграни во уништени средновековни замоци. Секој од ликовите може да биде дефиниран по нивната страст: Ерл од Атлин, Осберт, е воден од страствената желба за одмазда на убиството на неговиот татко од раката на Малколм, баронот од Данбајн. Неговата сестра, Мери, се обидува да и одолее на страста кон Ејлин, велесопственик, но не од благородничко потекло (и според тоа воопшто невреден). Ејлин е воден од неговата страст за херојски подвизи со што би ја покажал својата љубов кон Мери. А пак Малколм е воден од неговата страст да го убие Осберт; неговиот подоцнежен подплан покажува дека неговата поголема страст е да ја поседува Мери. Иако страста на протагонистите доминира над заплетот, замоците и насловот се во центарот на раскажувањето, обезбедувајќи оригинална готска атмосфера.
Црква „Пресвета Богородица Казанџиска“

Пресвета Богородица Казанџиска (|Παναγία Χαλκέων, ''Панагија Халкеон'') — црква кој се наоѓа во Солун, Егејска Македонија, северно од Вија Егнација. Изградена во XI век, од страна на лангобардскиот катепан Христофор, врз паганскиот храм кој бил посветен на Хефест — богот на ковачите. На ова подрачје продолжиле да работат казанџиите. Во времето на Османлиското Царство, црквата била претворена во џамија.
Базилика „Св. Енграција“ (Сарагоса)

Базилика „Св. Енграција Сарагошка“ (|Basilica menor de Santa Engracia) — базилика која се наоѓа во Сарагоса, Шпанија. Овде е местото каде во 303 година, Света Енграција и нејзините истомисленици биле мачени. Во текот на Шпанската граѓанска војна, црквата била речеси цела срушена. По војната, таа повторно била изградена.
Кирил Иванов

Кирил Костадинов Иванов, роден во 1942 година, е македонски национален деец и публицист од Пиринска Македонија, Бугарија.
Живее во градот Сандански. Припадник на организацијата ОМО Илинден, тој е активен борец за човекови права на македонското малцинстово во Бугарија. Во организацијата учествува уште од нејзиното создавање. 1991 година при собирање потписи за заштита правата на Македонците е тепан од бугарската полиција при што одвај не му истекло едното око. Заедно со членовите не ОМО Илинден Владимир Иванов Коцелов, Димчо Димитров Христов и Ангел Георгиев Шаров во 1999 година покренуваат тужба против Бугарија пред Европскиот суд за човекови права и го добиваат делото.
Нортангерска опатија

Нортангерска опатија (англиски: ''Northanger Abbey'') е роман на една од највеличествените и најпознати англиски писателки на сите времиња, Џејн Остин, за првпат објавена во 1817 година.
Во центарот на случувањата е сместена младата Катарина Морланд, наивна девојка која заедно со нејзините соседи, господин и госпоѓа Ален ќе биде однесена на неколку неделен престој во гратчето Бат. Таму таа ќе се запознае со господин и госпоѓица Тилни, брат и сестра, но исто така и со семејството Торп, заедно со Џон и Изабела. Опишувајќи ги типичните ликови, проследени со заплети лесно за следење, Џејн Остин ја прави книгата лесна за читање, и едно од најдобрите ремек-дела напишани било кога на англиски јазик.
1 Заплет
Книгата започнува со опишување на детството на Катарина Морланд.
Паулу Инка

Паулу Инка (1518-1549) била марионета Сапа Инка после претходниот марионета Сапа Инка Манко Инка Јупанки. Овој Сапа Инка се побунил против шпанското колонизирање и ја преместил престолнината во Вилкамабма, Перу.
Тој бил син на Хуајна Капак и полубрат на Нинан Кујочи, Хуаскар, Атахуалпа, Тупак Хуалпа и Манко Инка Јупанки.
1 Поврзано
* Сапа Инка
* Тавантинсују
Свод на Галериј (Солун)

Сводот на Галериј (грчки: ''Τόξο του Γαλερίου'') и гроб на Галериј (грчки: ''Τάφος του Γαλερίου'') — антички споменици кои се наоѓаат во градот Солун, Егејска Македонија. Гробот на римскиот цар Галериј е познат како „Ротонда на Галериј“ и „Ротонда на Свети Ѓорѓија“.
Во почетокот на IV век во времето на царот Галериј биле изградени овие структури, меѓу кои се наоѓал и палатата, од која има остатоци од југозапад. Овие три објекти биле поврзани помеѓу себе. Сводот бил изграден по победата на царот над Сасанидското Царство и паѓањето на Ктесифон. Ротондата, во текот на своето постоење била користена како пагански, христијански, муслимански и повторно христијански храм. Од претходната џамија, останато е само мирарето без врвот.
Прозелитизам

Прозетилизам е поим кој потекнува од старогрчкиот јазик 'πρός' (накај, кон) и глаголот 'έρχομαι' (доаѓам).
Прозелитизмот означува наметливо, насилно и фанатично врбување за една вера или политичка групација.
Поимот исто така ја означува горливоста на новообратениот и неговите, честопати фанатични настојувања да натера на преобраќање во неговата група што е можно повеќе нови членови (прозелити).
Поимот прозелитизам е тесно поврзан со важни поими во христијанството и теологијата, како на пр. мисионерски налог, единство на Црквата, заедничко христијанско сведочење, екуменизам, дијалог.
Во Стариот завет и Новиот завет прозелитизмот се сфаќа во позитивен контекст. Прозелит било лице кое од паганин се преобратил во еврејското верско, но честопати и национално заедништво. Меѓутоа во последните неколку децении поимот има попримено сосема негативно значење.
Црква Панагија Капникареа

Црквата Панагија Капникареа (грчки: ''Εκκλησία της Παναγίας Καπνικαρέας'') е црква која се наоѓа во Атина, Грција. Црквата е една од најстарите цркви во градот, и припаѓа на Грчката православна црква. Се смета дека црквата била изградена во текот на 11 век, веројатно околу 1050 година. Таа била изградена врз антички храм кој бил посветен на некое женско божество, веројатно Атена или Деметра. Во 1834 година, црквата според тогашниот проект на Турците, требало да биде срушена, но до тоа да не дојде најмногу заслуга се препишува на баварскиот крал Лудвиг I..
1 Наводи
***
Аруп Чатерџи

Аруп Чатерџи (Aroup Chatterjee) е роден во Калкута, Индија. Чатерџи по професија е лекар, работи во Англија.
Автор е на книгата ''Мајка Тереза: Конечна пресуда'' (Mother Teresa: The Final Verdict) која го поставува под прашалник правото на слава за Мајка Тереза како симбол на несебчиното служење.
Тој ја обвини Мајка Тереза за неправедно оштетување на репутацијата на градот Калкута. Во неговата книга, Чатерџи тврди дека Мајка Тереза ја преувеличи службата која таа ја правеше меѓу сиромашните, дека не ги искористи правилно мошне огромните суми на пари кои ѝ беа донирани за помагање на сиромашните и дека медицинската нега давана во објектите раководени од страна на ''Сестрите на Милосрдието'' беше крајно неадекватна.
Чатерџиевите критички забелешки го инспирираа документарецот насловен како „Ангел на пеколот„ кој беше прикажан на Channel 4, на британскиот телевизиски канал. Документарецот беше напишан од добро познатиот критичар на Мајка Тереза Кристофер Хиченс, во ко-продукција со Тарик Али. Чатерџи и Хиченс беа единствените двајца официјални негодувачки сведоци на процедурата за беатификација на Мајка Тереза одржана од страна на римо-католичката црква во 2003.
1 Приватен живот
Женет е со Зелфа Китлер, специјалист по психијатрија. Татко е на две деца.
Хронологија

Хронологија (од |χρόνος, „време“ и , „наука“) или времеслед — начинот на подредување на настани по временски редослед.
Хронологијата е наука која се занимава со сместување на настаните во времето. Хронологијата може да биде ''споредбена'' - таа која се занимава со сместување на одреден настан во однос на друг, со кој е поврзан или ''апсолутна'' - сместување на настани во точно одредени датуми во хронолошка ера. Распоредот на настани со точно одредени датуми од најран до најдоцен или обратно исто така може да се класифицира како хронологија.
Диетилстилбестрол

Диетилстилбестрол (ДЕС) е лек. Супстанцијата претставува орално активнен синтетска нестероидна естрогено активна супстанција. За првпат била синтетизирана во 1938 година. Во 1971 година било откриени дека може да предизвика неправилности во развојот на плодот доколку го консумираат бремени жени.
Ангел на пеколот

''Оваа статија се однесува на телевизиски документарец. За моторџиската група, види Hells Angels.''''Ангел на пеколот'' е 30-минутен телевизиски документарец на Би-Би-Си (BBC) од 1994 година за Мајка Тереза од Кристофер Хиченс, претходник на неговата книга, ''Мисионерска поза'' (''The Missionary Position''). Филмот тврди дека Мајка Тереза ги бодреше сиромашните да ја прифатат својата судбина, додека богатите ги претставуваше како повластени од Бога. Хиченс и Тарик Али го напишаа сценариото за документарецот.
Документарецот меѓу останатото наведува дека и покрај бројните високи донации, хосписите на Мајка Тереза воопшто не се промениле во текот на 25 години. Маry Loudon, поранешна волонтерка во болниците на Мајка Тереза, во документарецот вели дека тоа беа установи „во кои на оние кои умираат и засегнатите од болести не им се дава како ублажувач на болка ништо посилно од аспирин ... и каде валканите игли се мијат со ладна вода за потоа да бидат користени наново.“
1 Наводи
Романсата во шумата

Романсата во шумата (англиски: ''The Romance of the Forest'') е готски роман напишан од британската писателка госпоѓа Ен Редклиф, за првпат објавен во 1791 година. Романот комбинира нишки од мистерија и сомнеж со истражувањето на тензијата помеѓу хендоизмот и моралноста и претставуваше прва најпозната и најуспешна книга за госпоѓа Редклиф, објавувана во четири едиции во првите три години. Беше пофалена од поетот Колериџ. Првото издание беше објавено анонимно во првата едиција.
Романот е сместен во римокатоличка Европа со диви страсти и кулни пејзажи. Ла Моте и неговата жена, бегајќи од неговите долгови во Париз, се заробени од бандити во една шума, ама сепак се поштедени, но за возврат треба да заштитуваат една убава девојка, Аделајн. Таа била затворена од нејзиниот татко, откако одбила да се придружи на калуѓерките, но бандитите што биле испратени да ја убијат се предомислиле во нивната задача. Новото семејство наоѓа прибрежиште во уништена опатија, каде што Аделајн наидува на мистерија. Кога сопственикот на опатијата, Маркизот, се враќа, заплетот се испреплетува во типичен готски стил, со тоа што Маркизот паѓа на убавината на Аделајн.
Во меѓувреме, Аделајн среќава шармантен млад маж, Теодор, и двајцата се вљубуваат еден во друг. Оваа опозиција, заедно со изненадувачките преврти во заплетот, во главно ја прават структурата на романот. Иако критичарите ова го сметаа за најдобро дело на госпоѓа Редклиф, сепак не е сместено во иста лига со ''Италијанецот'' и ''Мистериите на Удлофо''; меѓутоа, ''Романсата во шумата'' беше многу, многу популарна во нејзино време и останува во печат дури и стотоци години подоцна. Предмет е на многу критички дискусии, претежно поради нагласување на феминизмот и влијанието на госпоѓа Редклиф врз понатамошните готски романи.
Фелипе Гваман Пома де Ајала

Фелипе Гваман Пома де Ајала (о. 1535 – по 1616) исто така Гваман Пома или Хуаман Пома бил староседелец на Перу, Инка, кој бил згрозен од шпанското однесување кон староседелското население во државата. Денес, Гваман Пома е значаен поради неговата ислустрирана хроника ''Nueva Crónica y Buen Gobierno''.
1 Користена литература
* Adorno, Austin: University of Texas Press, 2000. ISBN 978-0-292-70503-6
* Adorno, Rolena and Ivan Boserup, "The Making of Murúa's ''Historia General del Piru''" in ''The Getty Murúa: Essays on the Making of Martin de Murúa's 'Historia General del Piru,' J. Paul Getty Museum Ms. Ludwig XIII 16''. Edited by Thomas Cummins and Barbara Anderson. Los Angeles: Getty Research Institute, 2008.
* Fane, Diana, ed. ''Converging Cultures: Art & Identity in Spanish America.'' New York: Harry N. Abrams, 1996. ISBN 0-87273-134-0.
* Guamán Poma de Ayala, Felipe, author. Christopher Wentworth Dilke, ed. ''Letter to a King: A Peruvian Chief's Account of Life Under the Incas and Spanish Rule.'' Boston: E. P. Dutton, 1978. ISBN 978-0-525-14480-9.
2 Дополнителна литература
* Guaman Poma, ''The First New Chronicle and Good Government'', trans. Roland Hamilton. Austin: University of Texas Press, 2009. ISBN 978-0-292-71959-0
3 Поврзано
* Фрај Мартин де Муруа
* Инка Гарсиласо де а Вега
* Таки Ункуј
Обединета македонска дијаспора

Обединета македонска дијаспора или ОМД (англ. ''United Macedonian Diaspora'', ''UMD'') — меѓународна организација основана во 2004 со седиште во Вашингтон, САД чија главна цел се интересите и потребите на македонските заедници ширум светот. ОМД има претставништва на македонските заедници ширум светот, поточно во Брисел, Канбера, Лондон, Мелбурн, Њујорк, Париз, Штутгарт, Сиднеј и Торонто. ОМД е непрофитна организација, даночно ослободена по законот 501(c)(3).
1 Цели
Обединетата македонска дијаспора изјавува дека нејзината главна цел е „''да го негува на единството помеѓу Македонците, и да ја шири нивната кауза''“. ОМД ја застапува Македонија и Македонците низ светот. Организацијата ја промовира Македонија, го претставува и запазува историското, духовно и културно богатство на Македонија и Македонците. ОМД ги постигнува овие цели со застапништво, добротворна работа и разни образовни програми.
2 Управен одбор
Тековниот состав на Управниот одбор на ОМД е следниов:
* Методија Колоски, претседател
* Александар Митрески, заменик-претседател
* Мајкл Сарафин, секретар
* Денис Маневски, благајник
* Ордан Андреевски, директор на огранокот во Австралија
* Џим Дајкос, директор на огранокот во Канада
* Бобан Јовановски
* Стојан Николов
* Алекдандра Трпковска
* Игор Звездаковски
3 Издавачка дејност
ОМД го издава списанието ''UMD Voice'' четири пати годишно. Списанието ги информира членовите тековните настани во врска со Македонија и Македонците како и збиднувањата во организација и иницијатива на ОМД. Најновиот број на списанието можете да го добиете бесплатно . Уредник на ''UMD Voice'' е Марк Бранов.
4 Поврзано
* Македонска дијаспора
Кралски манастир Санта Марија де Гвадалупе

Манастирот Санта Марија де Гвадалупе (шпански: ''Real Monasterio de Santa María de Guadalupe'') е манастир кој се наоѓа во Кацерес, Екстремадура, Шпанија. Во текот на повеќе од четири векови, манастирскиот комплекс бил најважните христијански светилишта во земјата. Денеска, тој е вклучен во списокот на светско и културно наследство во Европа.
Манастирот бил изграден во текот на 13 век. Според легендата, некој овчер на брегот на реката Гвадалупе пронашол статуа на Света Гвадалупе, која по се изгледа била сокриена од страна на месните жители по инвазијата на муслиманите на полуостровот во почетокот на 8 век. На местото каде што била откриена, денеска има капела.
1 Наводи
*
Кристофер Хиченс

Кристофер Ерик Хиченс (|Christopher Eric Hitchens; - ) — англиско-американски писател и новинар. Пишуваше како колумнист и книжевен критичар во списанијата ''The Atlantic'', ''Vanity Fair'', ''Slate'', ''World Affairs'', ''The Nation'', ''Free Inquiry'', и во други разновидни медиуми.
1 Филмографија
*''Ангел на пеколот'' (Hell's Angel) (1994; автор, раскажувач)- телевизиски документарец
*''Дијана: Оплакувањето потоа'' (Diana: The Mourning After) (1998; автор, раскажувач) - телевизиски документарец
*''Судењата на Хенри Кисинџер''(The Trials of Henry Kissinger) (2002; интервијуиран) - документарен филм
* (интервјуиран)
*''Koнфронтирајќи на Ирак: Конфликт и надеж'' (Confronting Iraq: Conflict and Hope) (2005; interviewed)
*''Рај на Земјата: Подемот и падот на социјализмот'' (Heaven on Earth: The Rise and Fall of Socialism) (2005; интервјуиран)
*''Дискусија со Ричард Доукинс: „Четирите јавачи„'' (Discussions with Richard Dawkins: "The Four Horsemen") (2008; дискутант) 2 x 60 минутни епизоди
*''Колизија'': „Дали е христијанството ДОБРО за светот?„ (Colission: "Is Christianity GOOD for the World?") (2009; субјект, дискутант) - реалити документарец
Франсес Пауер Коб

Франсес Пауер Коб (4 декември 1822 – 5 април 1904) била ирска писателка која денес е позната како општествен реформатор, теоретичар на феминизмот, и пионер меѓу активистите за правата на животните.
1 Живот
Коб е родена во Њубриџ Хаус денешен Донабејт, Co. Dublin. Основач е на здружението за заштита на животни погодни за вивисекција(Society for the Protection of Animals Liable to Vivisection - SPALV) во 1875, првата организација во светот која се бореше против експерименти врз животни, а во 1898, ја основа Британската Унија за аболиција на вивисекцијата(British Union for Abolition of Vivisection - BUAV), овие две групи се и ден денес активни. Коб беше член на извршниот совет на лондонското национално здружение за правото на гласање за жени (London National Society for Women's Suffrage) како и авторка на уредничките колумни за лондонските весници кои се бавеа со гласачкото право на жените, сопственички права на жената, и спротивставување на вивисекцијата.
Коб во текот на 1868 г. ја запознава фамилијата Дарвин. Ема Дарвин во една прилика кажа "Госпоѓица Коб беше пријатна." Коб го наговори Чарлс Дарвин да ја прочита Имануел Кант'овата ''Mетафизика на етиката''. Таа го сретна повторно Дарвин во текот на 1869 во Велс, и се чини го начекала кога тој бил прилично болен, и се обидела да го убеди да го чита Џон Стјуарт Mил, при што Дарвин навистина и го прочита Кобиниот приказ на иловата книга, ''Подредување на жената''. По некое време таа ја губи неговата доверба кога без дозвола го објавува писмото кое тој ѝ го напишал. Нејзината критика на Дарвиновата ''Потеклото на човекот'', низ есејот ''Дарвинизмот во моралот'' најпрвин објавена во ''Теолошки преглед''(The Theological Review) во април 1871, и можно е дека е првата статија во весник која ја напишала жена.
2 Дела
Првото дело на Коб, со наслов ''Интуитивна теорија на моралот'' е објавено анонимно средината на XIX век.
*''Интуитивна теорија на моралот'' (The Intuitive Theory of Morals) 1855.
*''Градови на минатото'' (Cities of the Past) 1864.
*''Криминалци, идиоти, жени и малолетници'' (Criminals, Idiots, Women and Minors) 1869.
*''Дарвинизмот во морален контекст '' (Darwinism in Morals) (1871).
*''Научниот дух на времето'' (Scientific Spirit of the Age) (1888).
3 Наводи
* Caine, Barbara. ''Victorian feminists''. Oxford 1992
* Rakow, Lana and Kramarae, Cheris. ''The Revolution in Words: Women's Source Library''. London, Routledge 2003 ISBN 0-415-25689-5
4 Натамошна литература
* Lori Williamson, ''Power and protest : Frances Power Cobbe and Victorian society''. 2005. ISBN 978-1-85489-100-6. A 320-page biography.
* Sally Mitchell, ''Frances Power Cobbe: Victorian Journalist, Feminist, Reformer''. University of Virginia Press, 2004. ISBN 978-0-8139-2271-3. The first authoritative scholarly biography based on family papers and archival sources.
VІІ македонски конгрес

Седмиот македонски конгрес на македонските друштва во Бугарија со својата работа започнал на 30 јули и заседавал до 5 август 1900 година.
1 Делегати и работа
На овој когрес присуствувале 91 делегат, а меѓу нив биле и Гоце Делчев и Ѓорче Петров. ''Седмиот конгрес'' констатирал дека причините за недоразбирање помеѓу ТМОРО и ''Врховниот Македонски Комитет'' (Врховен македонско-одрински комитет) лежат во:
Од една страна бил ''ВМК'', кои се залагал првенстевено за ''дипломатија'', и неговата програма повеќе наликувала како да произлегува од:
2 Решенија
На седмиот конгрес била покрената расправа со цел за да се дојде до согласие во програмите на двете организации и биле донесени следните начела:
''1. Македонското движење по својата природа е масовно.''''2. Тоа не е и не може да биде дело на политиканти дипломати.''''3. Автономијата на Македонија не треба да се поврзува со таа на кнежевството поради некакви идни комбинации.''
Врз овие начела кои биле прифатени од конгресот дошло до промена на уставо - статутарните акти на ''ВМК''. Со новиот устав организацијата го менува своето име во ''Врховен Македонско - Одрински Комитет''.
Црква Сант Пау дел Камп

Црквата Сант Пау дел Камп (шпански: ''Monasterio de San Pablo del Campo'') е црква која се наоѓа во Барселона, Каталонија, Шпанија. Манастирот или црквата е една од најстарите цркви во градот, посветена на Свети Петар. Во текот на историјата, храмот се наоѓал надвор од градот. Изградбата на храмот започнала кон крајот на 10 век.
Сермон

Сермон беше 11 век војвода на Срем и локален гувернер во македонското царство на Самуил. Неговиот престој е веројатно во Sirmium (денес Сремска Митровица, Србија), каде што се произведува сопствената златни парички.
Вале де лос Каидос

Вале де лос Каидос (шппански: ''Valle de los Caídos'') е национален монументален комплекс во општината Сан Лоренцо де Ел Ескоријал, провинција Мадрид, Шпанија. Во превод, Вале де лос Каидос значи „долина на паднатите“ или „Опатијата на Светиот Крст“ (шпански: ''Abadía de la Santa Cruz del Valle de los Caídos''). Комплексот се наоѓа 9 километри северно од Ескоријал.
Тој бил изграден по наредба на Франсиско Франко, за да по неговата смрт биде погребан таму заедно со Хосе Антонио Примо де Ривера, еден од основачите на Шпанската фаланга, како и уште 33.872 луѓе кои биле убиени или загинати за време на Шпанската граѓанска војна. Според указот издаден на 1 април 1940 година, гробницата и католичката базилика биле изградени во спомен за загинатите во војната. Целиот комплекс започнал да се гради во 1940 година, но целосно бил отворен односно завршен во 1959 година. Архитекти на проектот се Педро Мугуруса и Диего Мендес.
Опатијата се состои од две главни згради. Во првата, која се наоѓа поблиску до Крстот е т.н. бенедиктинска опатија, а другата главно е за туристички цели во која се наоѓаат монасите. Комплексот се простира на околу 300 метри должина и 150 метри ширина. Веднаш до опатијата се наоѓа гробницата на монасите, која е затворена за посетителите.
Црква Санта Еулалија

Црквата Санта Еулалија (шпански: ''Catedral de Santa Eulalia'') е црква која се наоѓа во Барселона, Каталонија, Шпанија. Таа е седиште на архиепископот на Барселона, Храмот бил изграден во периодот од 13 век до 15 век, и денеска е во готска архитектура. Некои елементи од неоготската архитектура биле додадени кон 19 век. Катедралата била изградена врз поранешна капела која датирала од времето на Визиготите, кој пак бил посветен на Апостол Јаков. Како таква се задржала до 1058 година. Моштите на Света Еулалија се погребани во денешната катедрала.
1 Галрија
Валтер Ниг

Валтер Ниг — швајцарски реформиран теолог и историчар на црквата.
Ниг студирал филозофија и евангелска теологија на универзитетот во Гетинген, Лајпциг и Цирих. Во Деникон крај Регенсдорф бил свештеник во тамошната црква, а во Цирих бил почесен професор за црковна историја.
Во своите книги на мошне длабок и суптилен начин портретирал бројни познати но и заборавени фигури од историјата на христијанството: светци, мислители, уметници и кривоверци. Дал важен придонес за екуменскиот пристап во христијанските конфесии.
Својата лична библиотека која броела илјадници книги низ целата негова куќа, ја дал во наследство на институтот за екуменски студии при универзитетот во Фрајбург.
1 Дела
Делумен список на книгите напишани од Валтер Ниг:
*''Религиозниот момент кај Јохан Хајнрих Песталоци'' (Das religiöse Moment bei Johann Heinrich Pestalozzi). De Gruyter, Berlin/Leipzig 1927
*''Големите светци'' (Große Heilige). Artemis, Zürich 1946
*''Книга на кривоверците'' (Das Buch der Ketzer). Artemis, Zürich 1949
**''Книга на кривоверците'' (Das Buch der Ketzer)Diogenes Verlag AG, Zürich 1985 ISBN 978-3-257-21460-4
*''Малер вечниот. Медитации за религиозната уметност. Матијас Гриневалд - Микеланџело - Ел Греко - Рембрандт'' (Maler des Ewigen. Meditationen über religiöse Kunst. Matthias Grünewald – Michelangelo – El Greco – Rembrandt). Artemis, Zürich 1951
*''Пророчки мислители'' (Prophetische Denker). Artemis, Zürich 1957
**''Пророчки мислители - Не згаснувајте го Духот'' (Prophetische Denker - Löschet den Geist nicht aus) Verlag DAS WORT, Rottweil 1986 ISBN 3-89201-004-8
*''Тајни мудрости. Мистичарскиот живот во евангелистичкото христијанство'' (Mystisches Leben in der evangelischen Christenheit). Artemis, Zürich 1959
*''Големите не-светци''. (Große Unheilige) Walter, Olten 1980
*''Светци и поети'' (Heilige und Dichter). Walter, Olten 1982
*''Мари Вард. Една жена која не се предава'' (Mary Ward. Eine Frau gibt nicht auf). Don-Bosco, München 1983
*''Ѓаволот и неговите слуги'' (Der Teufel und seine Knechte). Walter, Olten 1983
2 Натамошна литература
* Walter Seidel: ''Walter Nigg – ein Leben mit den Heiligen''. In: Walter Nigg: ''Friedrich von Spee. Ein Jesuit kämpft gegen den Hexenwahn''. Bonifatius, Paderborn 1991, S. 83–106, ISBN 3-87088-654-4
* Uwe Wolff: ''„Das Geheimnis ist mein“. Walter Nigg – eine Biographie''. TVZ, Zürich 2009, ISBN 978-3-290-17509-2
Катедрала Ла Лагуна

Катедралата Сан Кристобал де ла Лагуна, (шпански: ''Santa Iglesia Basílica-Catedral de San Cristóbal de La Laguna'') е катедрала и базилика која се наоѓа во истоимениот град, Тенерифе, Шпанија. Во неа се наоѓа седиштето на Бискупијата во Тенерифе. Изградбата на соборниот храм започнала во 1904 година а завршила во 1913 година. Храмот е посветен на Девица Лос Ремедиос. Ова е едно од најважните светилишта на Канарските Острови.
Во овој храм се наоѓаат останки од Алфонсо Фернандес де Луго, освојувачот на островот и основачот на градот. Храмот е изграден во стил на неокласицизам, неоготика и ренсанса. Од 1999 година, објектот е вклучен во списокот на светско и културно наследство на УНЕСКО.
Катедрала Сантјаго де Компостела

Катедрала Сантјаго де Компостела (шпански: ''Catedral de Santiago de Compostela'') — катедрала и базилика која се наоѓа во истоимениот град, Галисија, Шпанија. Храмот е познат по тоа што овде се наоѓаат моштите на Апостол Јаков, еден од апостолите на Исус Христос. Овде се наоѓа последниот т.н. Пат за Сантјаго, пат кој во текот на средниот век бил многу популарен за христијанските аџии, еден од најпосетуваните градови по Ерусалим и Рим.
1 Историја
Според легендата, Апостол Јаков Зевдеев на Пиринејскиот Полуостров го „донел“ христијанството. Во 44 година апостолот бил обезглавен во Ерусалим. Неговите останки подоцна биле донесени во Галисија, Шпанија. По римските прогони на христијаните, неговиот гроб бил напуштен во 3 век. Според легендата, неговиот гроб бил откриен во 814 година. Епископот Теодемир видел чудо над неговиот гроб и веднаш го известил Алфонсо II од Астурија (791-842). Кралот веднаш наредил да се изгради капела на местото на гробот. Во 829 година била изградена првата црква, како и во 899. Кралот Алфонсо бил првиот поклоник кој го поминал т.н. Пат до Сантјаго. Во текот на 997 година, црквата била целосно опожарена и уништена од страна на Ал-Мансур Ибн Аби Амир (938-1002), командант на војската на Кордопскиот калифат.
Изградбата на денешната катедрала започнала во 1075 година во времето на Алфонсо VI од Кастиља (1040-1109) и владиката Диего Пелаез. Главно таа е изградена од гранит. Изградбата на неколкупати била стопирана на неколкупати, а според ''Liber Sancti Iacobi'', последниот камен темелник бил ставен во 1122 година. Сепак, Соборниот храм бил осветен во 1128 година, во присуство на Алфонсо IX од Леон. Според ''Codex Calixtinus'', архитекти на проектот биле "Б''ернард постариот''“, неговиот помошник Робертус Галперинус и подоцна можеби “Е''стебан, господар на катедралните дела''". Во последната фаза "Бернард, помалиот" ја довршил изградбата, додека Галперинус бил задолжен за координација. Тој, исто така, ја изградил монументалната фонтана во 1122 година. Во текот на 16 век и XVIII век, христијанскиот храм бил на неколкупати прошируван. Овде се наоѓал и универзитет.
2 Библиографија
**************** Turner, J. - Grove Dictionary of Art - MacMillan Publishers Ltd., 1996; ISBN 0-19-517068-7
* Cathedral video
* Botafumeiro
Кечуанска азбука

Кечуанската азбука е писмо кое го користи кечуанскиот јазик и се заснова на латиницата.
1 Правопис
1.1 За свои зборови
Бројот на буквите кои ги користи кечуанскиот зависи од неговите дијалекти. Сепак, општо, следните се основните букви за запишување на јазикот:
Големи, A, Ch, H, I, K, L, Ll, M, N, Ñ, P, Q, S, T, U, W, Y
Мали, a, ch, h, i, k, l, ll, m, n, ñ, p, q, s, t, u, w, y
МФА, æ, ɑ, tʃ, h, ɪ, ɛ, k, l, ʎ, m, n, ɲ, p, q, s, t, ʊ, ɔ, w, j
Во Еквадор и Боливија, J се користи наместо H.
Големи, Chh, ch', kh, K', Ph, P', Qh, Q', Sh, Sh', Th, T'
Мали, chh, Ch', Kh, k', ph, p', qh, q', sh, sh', th, t'
МФА, tʃʰ, tʃ', kʰ, k', pʰ, p', qʰ, q', ʃ, ʂ, tʰ, t'
Во некои дијалекти [ɪ ɛ] и [ʊ ɔ] варијантите се разликуваат со употреба на /e/ и /o/.
Големи, Aa, Ii, Uu, Ee, Oo
Мали, aa, ii, uu, ee, oo
МФА, æ:, ɑ:, ɪ:, ɛ:, ʊ:, ɔ:, ɛ:, ɔ:
Сепак во некои дијалекти се користат и буквите:
Големи, Tr', Ts, Z
Мали, tr', ts, z
МФА, tʂ, ts, z
1.2 За странски зборови
За странските зборови кечуанскиот користи и додатни букви, најчесто присвоени од шпанскиот.
Големи, B, D, E, F, G, Kw, O, Rr, Tr
Мали, b, d, e, f, g, kw, o, rr, tr
МФА, /b/, /w/, /d/, /r/, /Ø/, /e/, /i/, /f/, /ph/, /g/, /y/, /kw/, /o/, /u/, /rr/, /tr/
1.3 За фонетско читање
За фонетско читање и пишување се користат:
Големи, Č, Ĉ, Š, Ž
Мали, č, ĉ, š, ž
МФА, tʃ, [tʂ], ʃ, ʒ
2 Поврзано
* Кечуански јазик
Катедрала Ла Сеу

Катедралата Ла Сеу или ''катедралата во Палма де Мајорка'', (шпански: ''Catedral de Santa María de Palma de Mallorca'') е катедрала и базилика која се наоѓа во истоимениот град, на островот Мајорка, Шпанија. Храмот бил изграден на местото каде порано се наоѓала џамија. Објектот е долг 121 метри, 55 метри широк и 44 метри висок. Катедралата со својата изградба започнала во времето на Џауме I од Арагон во 1229 година а завршила во 1601 година. Таа е во стил на готска архитектура со влијание на готски елементи од Северна Европа. Таа се наоѓа во непосредна близина на брегот на Средоземно Море, заштитена од ѕидините на стариот град. Во почетокот на XX век започнала обнова на катедралата. Како главен дизајнер бил избран Антони Гуади. Дел од неговите идеи биле прифатени. Сепак, во 1914 година Гуади го напуштил проектот по расправија со изведувачот.
Монтсерат (манастир)

Санта Марија де Монтсерат (шпански: ''Monasterio de Montserrat'') е бенедиктинска опатија која се наоѓа на планината Монтсерат, во Каталонија, Шпанија. Во манастирот се наоѓа статуата Богородица од Монтсерат. Овде се наоѓа и истоимената библиотека која содржи издаваштво на книги чии ракписи се едни од најстарите на светот. Во манастирот се наоѓаат голем број на уметнички дела од познати сликари и вајари, вклучувајќи дела од Ел Греко, Салвадор Дали, Пабло Пикасо и многу други.
Првото споменување на манастирот датира кон крајот на 9 век. Во текот на 1025 година бил основан денешниот бенедиктински манастир, кој бил изграден во стил на романиката. Во 1592 година била изградена и осветена новата катедрала изградена во стил на ренесанса со елементи на готска архитектура. Во 1811 година манастирот бил опожарен од страна на војските на Наполеон. Така, под рушевини манастирот се наоѓал до 1844 година кога бил обновен.
Манастир Света Марија (Каракедо)

Манастирот Света Марија (шпански: ''Monasterio de Santa María de Carracedo'') е манастир и базилика кој се наоѓа во близина на Каракедо, Провинција Леон, Шпанија. Во непосредна близина на манастирот минува т.н. Пат за Сантјаго, во Северна Шпанија. Првиот манастир бил основан во 990 година, во времето на Бермудо II, Крал на Кралство Леон и Кралство Галисија. Сепак, во 997 година манастирот бил разрушен по нападите на ''Алманзор''.
Во 1138 година, по заповед на кралското семејство манастирот повторно бил обновен. Активен манастирскиот комплекс бил до 1835 година. Во 1929 година бил прогласен за национален историски споменик од културен интерес.
1 Галерија
[[
Бегонска базилика

Бегонската базилика (шпански: ''Basílica de Nuestra Señora de Begoña'') е базилика која се наоѓа во Билбао, Шпанија. Таа е посветена на Света Бегона, заштитничка на градот. Базиликата започнала да се гради во текот на 16 век, а како главен дизајнер бил избран архитектот Санчес Мартинес де Арего. Во текот на 19 век била оштетена.
Ѕесе

Ѕесе (子思, Zǐsī; ~ 481–402 п.н.е.), родено име Кунг Ѓи (孔伋) — кинески филозоф, единствен внук на прочуениот Конфуциј. Ѕесе наводно бил учител на Менг-це и го напишал делото „Средниот пат“. Неговото почесно име е Ѕесе (子思子, „Учител Ѕесе“).
Дедо му воспоставил разлика помеѓу вистинско и претпоставено сознание, Ѕесе се задлабочувал во релативноста на човековите сознанија за универзумот. Се обидел да анализира што повеќе постапки, и сметал дека мудрите луѓе кои се свесни за нивните морални и интелектуални должности можат да ја пресликаат стварноста на универзумот во себеси.
1 Поврзано
* Конфуцијанство
* Кинеска филозофија
2 Наводи
* Пан, Фуен, . „Енциклопедија на Кина“ (филозофско издание), I изд.
Питкернски Острови

Питкернските Острови (питкернски: ''Pitkern Ailen'') или официјално Питкернски, Хендерсон, Дјуси и Оено Острови се група на четири вулкански острови во Тихиот Океан. Островите се дел од Британските прекуморски територии, додека порано биле британска колонија, последна во Океанија. Вкупната површина на островите е 18 квадратни милји и само Питкерн е населен, со само околу 60 жители.
1 Галерија
Базилика Канделарија

Базиликата Канделарија (шпански: ''Basílica de Nuestra Señora de la Candelaria'') е базилика која се наоѓа во Канделарија, островот Тенерифе, Шпанија. Храмот е посветен на Богородица Канделарија.
Храмот се наоѓа на околу 20 милји од главниот град Санта Крус де Тенерифе. Секоја година, на 14 и 15 август во овој храм доаѓаат голем број на верници бидејќи датумот е поврзан со патронатот на градот, девица Канделарија која е светец заштитник на Канарските Острови., а како таква била прогласена во 1596 година од страна на кралот Филип II од Шпанија. Во исто време кралот христијанскиот храм го прогласил како ''Кралско светилиште на Канделарија''.
Базиликата е дизајнирана од страна на архитектот Хосе Енрике Мареро Регаладо. Базиликата има капацитет од 5,000 верници кое означува дека е една од поголемите во Шпанија. Изградбата на денешниот објект започнала во 1949 а завршшила во 1959 година.
Храмот беше прогласен од Папа Бенедикт XVI, како Мала Базилика на 24 јануари 2011 година и официјално ги објави на 2 февруари истата година, се совпадна со празникот на Канделарија.
1 Галерија
Шин Фејн

Шин Фејн (ирски: Sinn Féin - “ние самите“) е назив за неколку националистички партии во Ирска. Всушност, се работи за политичко крило на ИРА (Ирска републиканска армија) и републиканска партија чиј основач е Артур Грифит. Партијата била основана во 1905 година и се води од идеологијата на социјализмот и ирскиот републиканизам, односно се залага за обединување на Република Северна Ирска со матичната држава Ирска.
Нејзините претставници се наоѓаат во Даил Еиран (Ирскиот парламент).